Marks van Bommels

Marks van Bommels (; dzimis  Māsbrahtā, Nīderlandē) ir nīderlandiešu futbola treneris un bijušais futbolists, spēlējis pussarga pozīcijā, bijis Nīderlandes futbola izlases dalībnieks.

 Futbolista karjera 
Savu profesionāļa karjeru uzsāka Nīderlandes klubā Fortuna Sittard, vēlāk pārstāvējis PSV. Spēlējis arī FC Barcelona, Minhenes "Bayern" un AC Milan. 2006. gadā FC Barcelona sastāvā kļuva UEFA Čempionu līgas uzvarētāju. Kopumā astoņas reizes uzvarējis nacionālajos čempionātos (četrreiz ar PSV, divreiz ar Bayern un pa reizei ar Barcelona un Milan).

Nīderlandes izlasē debitēja 2000. gadā. Kopā ar Nīderlandes izlasi startēja 2006. gada un 2010. gada FIFA Pasaules kausa izcīņas finālturnīrā, kā arī 2012. gada Eiropas čempionātā. No 2010. līdz 2012. gadam bija Nīderlandes izlases kapteinis. Izlases rindās ir aizvadījis 79 spēles un guvis 10 vārtus.

 Trenera karjera 
Trenera karjeru sāka 2014. gadā kā Nīderlandes U-17 izlases trenera asistents. Vēlāk bijis Berta van Marveika asistents Saūda Arābijas izlasē, kā arī palīdzējis viņam vadīt Austrālijas izlasi 2018. gada FIFA Pasaules kausa finālturnīrā.

2018. gada jūnijā tika apstiprināts par PSV Eindhoven galveno treneri, stājoties amatā Filipa Koku vietā. No 2020. līdz 2021. gadam bija trenera asistents AAE izlasē. 2021. gada jūnijā kļuva par Vācijas Bundeslīgas kluba VfL Wolfsburg galveno treneri. Tomēr šajā klubā nostrādāja tikai dažus mēnešus un tā paša gada oktobrī tika atbrīvots no amata. 2022. gada maijā kļuva par Beļģijas kluba Royal Antwerp galveno treneri.

 Sasniegumi 

 Spēlētāja karjera 
Fortuna Sittard

 Eerste Divisie: 1994—95

PSV Eindhoven

 Eredivisie: 1999—2000, 2000—01, 2002—03, 2004—05
 KNVB beker: 2004—05
 Johan Cruijff Schaal: 2000, 2001, 2003, 2012

Barcelona

 Spānijas La Liga: 2005—06
 Spānijas Superkauss: 2005
 UEFA Čempionu līga: 2005—06

Bayern Munich

 Vācijas Bundeslīga: 2007—08, 2009—10
 DFB Pokal: 2007—08, 2009—10

AC Milan

 Itālijas Serie A: 2010—11
 Supercoppa Italiana: 2011

Individuālie sasniegumi

 Nīderlandes gada futbolists: 2001, 2005

 Atsauces 

 Ārējās saites 

Kategorija:1977. gadā dzimušie
Kategorija:Limburgā (Nīderlande) dzimušie
Kategorija:Nīderlandes futbolisti
Kategorija:Nīderlandes izlases futbolisti
Kategorija:2006. gada FIFA Pasaules kausa spēlētāji
Kategorija:2010. gada FIFA Pasaules kausa spēlētāji
Kategorija:2012. gada Eiropas čempionāta futbolā spēlētāji
Kategorija:Minhenes "Bayern" spēlētāji
Kategorija:Nīderlandes futbola treneri
Kategorija:PSV Eindhoven spēlētāji
Kategorija:AC Milan spēlētāji
Kategorija:FC Barcelona spēlētāji
Kategorija:Fortuna Sittard spēlētāji
Kategorija:UEFA Čempionu līgas uzvarētāji